Da ma mit da Blendn ned den ganzn Bereich vo mögliche Helligkeitn obdeckn ko, bracht ma a zwoate Möglichkeit des ganze eistäin zum kenna.  Dafia nimmt ma d'Belichtungszeit. Je länger Licht auf des lichtempfindliche Medium foid, desto hella werd des fertige Buidl. Doppede Zeit gibt doppede Helligkeit. Mit na Zeit vo mehrare Minutn in da Nacht und wenige tausendstl Sekundn bei starka Sunna kriagt ma des Ganze dann scho in Griff. De Zeitn wern genauso iaba de Wurzl aus zwoa gstuft wia de Blendn. Meistns werds ois Kehrwert ogem. Wenn auf da Kamera 90 steht, hoaßt des 1/90 Sekundn. A bissal auf- und abgrundt werd do aba a: 0,7" - 2 - 3 - 4 - 6 - 8 -  10 - 15 - 20 - 30 - 45 - 60 - 90 - 125 - 180 - 250 - 350 - 500 - 750 - 1000 - 1500 - 2000 - 3000 - 4000 - 8000